丞相孟夏祗薦南郊紀獻十韻
作者：鄭谷
朝代：唐

paragraphs: 節應清和候，郊宮事潔羞。
至誠聞上帝，明德祀圓丘。
雅用陶匏器，馨非黍稷流。
就陽陳盛禮，匡國禱鴻休。
漸曉蘭迎露，微涼麥弄秋。
壽山橫紫閣，瑞靄抱皇州。
外肅通班序，中嚴錫慶優。
奏歌三酒備，表敬百神柔。
池碧將還鳳，原清再問牛。
萬方瞻輔翼，共賀贊皇猷。